alexandrainst/scandi-wiki huggingface dataset:
Bergmálstal

Bergmálstal eða bergmæli (echolalia) er  ósjálfviljug, meiningarlaus eftiröpun orðs eða setninga sem maður hefur heyrt í umhverfi sínu. Bergmálstal getur verið tengt einhverfu og  ýmsum sjúkdómum eins og alsheimer, tourette og geðklofa.
Sirimavo Bandaranaike

Sirima Ratwatte Dias Bandaranaike (17. apríl 1916 – 10. október 2000), yfirleitt kölluð Sirimavo Bandaranaike, var srílanskur stjórnmálamaður sem var þrisvar sinnum forsætisráðherra Srí Lanka. Hún var fyrsti kvenkyns forsætisráðherra í heimi.

Æviágrip
Sirimavo Bandaranaike fæddist árið 1916 til einnar auðugustu fjölskyldu Srí Lanka, sem þá hét Ceylon og var undir breskum yfirráðum. Hún gekk í búddískan klausturskóla sem barn og giftist árið 1940 að undirlagi foreldra sinna Solomon Bandaranaike, einum helsta stjórnmálaleiðtoga eyjunnar. Solomon stofnaði nýjan vinstriflokk undir nafninu Frelsisflokkurinn og var útnefndur forsætisráðherra landsins fyrir flokkinn árið 1956.

Árið 1959 var Solomon myrtur af búddískum öfgamanni. Í kjölfarið tók Sirimavo við formennsku í frelsisflokknum og leiddi hann til afgerandi sigurs í kosningum sem haldnar voru árið 1960. Bandaranaike varð þar með fyrst kvenna til að vera kjörin forsætisráðherra ríkis síns. Sem forsætisráðherra tók Bandaranaike upp róttæka vinstristefnu og lét lýsa því yfir í stjórnarskrá landsins að Srí Lanka væri sósíalískt lýðveldi. Hún þjóðnýtti ýmis einkafyrirtæki, bannaði vöruinnflutning til eyjunnar, lokaði sendiráði Ísraels á Srí Lanka og bannaði bandarískum friðargæslusveitum að hafa starfsemi á eyjunni.

Uppreisn var gerð gegn Bandaranaike snemma á valdatíð hennar en henni tókst að kæfa hana niður. Hún sat sem forsætisráðherra til ársins 1965, en þá tapaði flokkur hennar þingkosningum vegna efnahagsörðugleika. Bandaranaike tókst að komast til valda á ný þegar flokksbandalag hennar vann kosningasigur árið 1970. Stefnuskrá hennar í aðdraganda kosningarinnar var mjög róttæk og kvað m. a. á um að bankar Srí Lanka skyldu þjóðnýttir og að landið myndi viðhalda ævarandi hlutleysi.

Frelsisflokkurinn tapaði þingkosningum árið 1977 og Bandaranaike varð aftur leiðtogi stjórnarandstöðunnar. Árið 1980 sakaði srílanska þingið Bandaranaike um að hafa misnotað vald sitt og vék henni því úr þingsæti sínu. Jafnframt var Bandaranaike svipt pólitískum réttindum sínum og henni bannað að gegna opinberu embætti í sjö ár. Eftir að þetta bann rann út bauð Bandaranaike sig fram til forseta í kosningum árið 1988 en bað ósigur. Árið áður hafði stjórnarskrá landsins verið breytt svo að völd forsetans jukust gífurlega á kostnað forsætisráðherrans.

Dóttir Bandaranaike, Chandrika Kumaratunga, varð formaður Frelsisflokksins árið 1993 og var kjörin forseti Srí Lanka næsta ár. Kumaratunga útnefndi móður sína sem forsætisráðherra og þar með var komin upp sú fordæmalausa staða að þjóðhöfðingi og ríkisstjórnarleiðtogi landsins væru mæðgur. Forsætisráðherraembættið var á þessum tíma orðið valdalítið og að mestu táknrænt, en Bandaranaike naut þó enn talsverðra áhrifa innan Frelsisflokksins. Kumaratunga leysti móður sína úr embætti sökum aldurs í ágúst árið 2000 og Bandaranaike lést aðeins tveimur mánuðum síðar.

Tilvísanir

Forsætisráðherrar Srí Lanka
Haustlyng

Haustlyng (fræðiheiti: Erica tetralix L.) er lítill fjölær runni af Lyngætt sem verður til 50 sm hár og vaxa aðallega í mýrlendi í Vestur-Evrópu. Í mýrum, blautum heitum og rakum skóginum, haustlyng getur orðið ríkjandi.

Lýsing 
Blómin eru mörg saman í hnöttóttri, sveipkenndri blómskipun efst á stönglunum, fjórdeild. Krónan í lögun eins og belgvíð krukka með þröngu opi, um 8 mm löng og 3-4 mm víð, með fjórum flipum við opið. Bikarblöðin fjögur, um 3 mm á lengd, oddmjó, alsett löngum kirtilhárum og þéttri ló hvítra ullhára; samskonar hár einnig á stönglum og blöðum. Laufblöðin stutt (3-4 mm), aflöng með niðurorpnum röndum, fjögur saman í kransi, þéttstæð á neðri stönglum, en gisin á uppréttum stönglum blómskipananna.

Útbreiðsla 
Vex í Vestur-Evrópu (Danmörk, Finnland, Írland, Noregur, Svíþjóð, Bretland, Eistland, Lettland, Litháen, Belgía, Þýskaland, Holland, Pólland, Frakkland, Portúgal, Spánn). Norðurmörk svæðisins er Ísland, suðurmörk - Spánn og Portúgal. Það hefur einnig verið kynnt í hlutum Norður-Ameríku. Á Íslandi haustlynglyng er ein af sjaldgæfustu jurtum landsins og vex aðeins á þrem stöðum: Felli í Mýrdal, Helli í Ölfusi og í hlíðum Ingólfsfjalls.

Myndasafn

Tengt efni 
 Jurt
 Lyngætt

Tilvísanir

Heimildir 
 Hörður Kristinsson 2008. Íslenskt plöntutal, blómplöntur og byrkningar. 58 s.
Plöntutal – Uppfærsla frá prentuðu útgáfunni 2008 í rauðu
ÍSLENSKT PLÖNTUTAL  – Blómplöntur og byrkningar

Tenglar 
International Plant Names Index

Plöntur á Íslandi
Lyngætt
Reykjavík vorra daga

Reykjavík vorra daga er kvikmynd í tveimur hlutum eftir Óskar Gíslason. Kvikmyndin er heimildarmynd um líf og uppbyggingu í Reykjavík í kringum 1946. Í upphafi myndar er par að spjalla saman  á kaffihúsinu Hressingarskálinn. Parið fer síðan í útsýnistúr í flugvél yfir Reykjavík. Í kvikmyndinni er fjallað um ýmsar stofnanir og framkvæmdir. Farið er á Elliðaár og inn að Sogi og fjallað um hitaveitu og rafmagnsframleiðslu. Sýndar eru  byggingar og stofnanir svo sem Landspítalinn, Háskólinn og sundlaugin og elliheimili. Sýndar eru  götuframkvæmdir og uppbygging borgar og einnig sýnt braggahverfi. Fylgst er með fimm listamönnum í myndinni en  það voru Einar Jónsson, Kjarval, Ásgrímur Jónsson, Ríkarður Jónsson og Guðmundur Einarsson.

Fyrri hluti  kvikmyndarinnar var sýndur í febrúar 1947 og seinni hlutinn haustið 1948. Fyrri hlutinn var án hljóðs en með textaspjöldum. Í seinni hlutanum er hljóð en þar talaði Ævar Kvaran leikari inn á myndina með stálþráð.

Tenglar 
 Kvikmyndin Reykjavík vorra daga, Alþýðublaðið, 48. Tölublað (27.02.1947), Blaðsíða 3
 Reykjavík vorra daga (Kvikmyndavefurinn)

Íslenskar heimildarmyndir
Kvikmyndir frumsýndar 1947
Kvikmyndir frumsýndar 1948
Bikarblöð

Bikarblöð (eða bikar) eru hluti blómsins sem umkringja og vernda blómhnappinn. 
Bikarblöð eru í raun ummynduð laufblöð, því að þau líkjast einna helst venjulegum laufblöðum og eru oftast græn.

Myndasafn

Heimildir 
 
 

Ljóstillífun
Plöntur
Ernst Röhm

Ernst Röhm (28. nóvember 1887 – 1. júlí 1934) var þýskur herforingi sem var einn af fyrstu meðlimum Nasistaflokksins. Sem meðlimur í Þýska verkamannaflokknum, forvera Nasistaflokksins, hafði Röhm vingast við Adolf Hitler og orðið einn helsti bandamaður hans. Röhm stofnaði hernaðarvæng Nasistaflokksins, Sturmabteilung, og varð seinna leiðtogi hans. Árið 1934 var þýski herinn farinn að óttast áhrif Stormsveitanna og Hitler var farinn að líta á Röhm sem keppinaut. Röhm var því handtekinn og tekinn af lífi á nótt hinna löngu hnífa.

Æviágrip
Ernst Röhm fæddist til þýskrar alþýðufjölskyldu árið 1887 og gekk ungur í þýska keisaraherinn. Hann kleif metorðastigann innan hersins og var orðinn höfuðsmaður undir lok fyrri heimsstyrjaldarinnar.

Röhm gekk í Nasistaflokkinn eftir að styrjöldinni lauk og varð snemma fylgismaður Adolfs Hitler. Röhm stofnaði stormsveitir ofbeldismanna, svokallaðar SA-sveitir eða brúnstakka, til að ganga erinda foringjans og trufla starfsemi annarra stjórnmálahreyfinga. Röhm og stormsveitir hans tóku þátt í bjórkjallarauppreisninni í München árið 1923 ásamt Hitler. Röhm tókst að hertaka nokkrar stjórnarbyggingar en uppreisnin fór út um þúfur og Röhm var handtekinn ásamt öðrum uppreisnarmönnum. Hann dvaldi um hríð í Stadelheim-fangelsi en var síðan sleppt.

Röhm var einn af fáum nasistum sem þúuðu Hitler og átti til að andmæla honum opinskátt þegar honum þótti ástæða til. Þeir Hitler voru lengi nánir vinir en vinslit urðu á milli þeirra vegna ólíkra hugmynda þeirra um það hver framtíð stormsveitanna ætti að verða og vegna þess að Röhm var samkynhneigður og því álitinn „kynvillingur“.

Röhm varð áfram höfuðsmaður í þýska hernum eftir að hann hlaut frelsi sitt en stýrði auk herdeildar sinnar sínum eigin her brúnstakka. Þegar Hitler var skipaður kanslari Þýskalands árið 1933 fóru yfirmenn hersins, sem óttuðust að Röhm gæti framið valdarán ef hann vildi, á fund Hitlers og fóru fram á að stormsveitirnar yrðu leystar upp og leiðtogar þeirra fangelsaðir í skiptum fyrir að herinn styddi stjórn Hitlers. Hitler féllst á kröfurnar og skipulagði hreinsun á stuðningsmönnum Röhms úr röðum brúnstakka. Hreinsununum var hrint í framkvæmd í lok júní árið 1934 á nótt hinna löngu hnífa. Röhm var handtekinn ásamt um 200 leiðtogum SA-sveitanna, sakaður um svikráð og síðan tekinn af lífi í Stadelheim-fangelsi í München.

Tilvísanir

Nasistaleiðtogar
Þýskir hermenn
Bob Hawke

Robert James Lee Hawke (9. desember 1929 – 16. maí 2019) var forsætisráðherra Ástralíu frá 1983 til 1991.

Hawke fæddist árið 1929 og var prestssonur. Hann nam lögfræði við háskóla í Ástralíu en gekk síðan í Oxford-háskóla á Englandi. Hann gat sér þar góðan orðstír sem námsmaður og íþróttamaður og vakti einnig athygli þegar hann komst í heimsmetabók Guinness með því að svolgra í sig 1,2 lítra af bjór á 12 sekúndum.

Þegar Hawke sneri heim til Ástralíu frá námi hóf hann störf fyrir áströlsku verkalýðshreyfinguna og var kjörinn forseti áströlsku verkalýðssamtakanna ACTU árið 1969. Hawke var fyrst kjörinn á ástralska þingið árið 1980. Þann 3. febrúar árið 1983 var hann kjörinn formaður ástralska Verkamannaflokksins, sama dag og Malcolm Fraser, sitjandi forsætisráðherra Ástralíu úr Frjálslynda flokknum, kallaði til þingkosninga. Verkamannaflokkurinn vann kosningarnar og Hawke tók við af Fraser sem forsætisráðherra þann 11. mars 1983.

Hawke vann þrjár kosningar til viðbótar í röð sem leiðtogi Verkamannaflokksins og var því þausætnasti og sigursælasti forsætisráðherra Ástralíu úr flokknum. Á stjórnartíð hans var ástralska heilbrigðisþjónustan stofnuð. Stjórn Hawke samdi jafnframt við áströlsk verkalýðsfélög um lægri launakröfur í skiptum fyrir tryggingu á almennri lágmarksafkomu, viðurkenndi lagið Advance Australia Fair sem opinberan þjóðsöng Ástralíu og batt enda á síðustu leifarnar af breskri lögsögu í Ástralíu með lagasetningu árið 1986.

Árið 1991 bauð fjármálaráðherra ríkisstjórnar Hawke, Paul Keating, sig fram á móti honum í formannskjöri Verkamannaflokksins. Keating vændi Hawke um að hafa svikið loforð um að láta af embætti og leyfa sér að taka við forsætisráðherraembættinu eftir kosningar árið 1990. Hawke vann formannskjörið á móti Keating en Keating gerði aðra atlögu að formannsembættinu síðar sama ár og tókst í það skiptið að sigra Hawke. Keating tók því við af Hawke sem forsætisráðherra og flokksformaður þann 20. desember 1991.

Tilvísanir

Forsætisráðherrar Ástralíu
Jean-Baptiste Lamarck

Jean-Baptiste Pierre Antoine de Monet, chevalier de Lamarck eða Jean-Baptiste Lamarck (1. ágúst 1744 – 18. desember 1829) var franskur náttúrufræðingur sem lét sig raunar flest varða í náttúrufræði, þar með ekki aðeins líffræði og grasafræði, heldur líka veðurfræði, eðlis- og efnafræði. Lamarck varð fyrsti líffræðingur sem reyndi að búa til heildstæða og heildrænni þróunarsögu, þekktur í okkar tíma sem einn af sögulegum þróunarhugtökum sem heitir "Lamarckism". 

Mikilvægt verk Lamarck var bókin undir heitinu „Philosophie zoologique ou exposition des considérations relatives à l'histoire naturelle des animaux“ („Dýrafræðileg heimspeki eða útlistun á atriðum í náttúrusögu dýra“), sem var útgefin árið 1809. Lamarck útfærði kenninguna svo nánar í safnriti sínu um hryggleysingja “Histoire naturelle des animaux sans vertèbres“, sem kom út í sjö bindum á árunum 1815 til 1822.

Tilvísanir

Heimildir 

 

Lamarck, Jean-Baptiste
Lamarck, Jean-Baptiste
Lamarck, Jean-Baptiste
Lamarck, Jean-Baptiste
Georg Franz Hoffmann

Georg Franz Hoffmann (13. júní 1760 – 5. maí 1826) var þýskur og rússneskur grasafræðingur og fléttufræðingur sem starfaði í Rússlandi í rúm 20 ár. Hann var fyrsti prófessor í grasafræðideild og fyrsti forstöðumaður í grasagarði Moskvuháskóla.

Hoffmann skrifaði nokkur mikilvæg verk um fléttur (Enumeratio lichenum iconibus et descriptionibus illustrata, 1784) og fyrsta Þýska Flóru (Deutschlands Flora, Erlangen, 1794). Hoffmann tók einnig þátt í flokkun á ættkvíslum og ættum blómplantna, auk þess sem hann var sérfræðingur í víði.

Vísindaritin
 Mémoires sur l’utilité de Lichens. Mit Pierre J. Amoreux, Pierre Rémi François de Paul Willemet. Lyon 1785.
 Historia salicum iconibus illustrata. Lipsia 1785.
 Historia salicum. Leipzig 1785 (Digitalisat).
 Abbildungen der Schwämme. 2 Bände, Berlin 1790.
 Hortus Gottingensis, quem proponit simulque orationem inchoandae professioni sacram indicit. Göttingen 1793.
 Compendium Florae Britannicae. Zusammen mit James Edward Smith. Erlanga 1801.
 Vegetabilia in hercyniae subterraneis collecta iconibus descriptionibus et observationibus illustrata. Frauenholz, Norimbergae 1811.
 Genera plantarum umbelliferarum. Mosqua 1816.

Tilvísanir

Heimildir 
Moskvuháskóla Grasafræði Netþjónn: Georg Franz Hoffmann

Rússneskir grasafræðingar
Þýskir grasafræðingar
Fléttufræði

Fléttufræði er undirgrein grasafræðinnar sem fæst við rannsóknir á fléttum. Þeir sem leggja stund á greinina kallast fléttufræðingar. Fléttufræði upprunnið árið 1803, þegar sænskur vísindamaður Erik Acharius (1757-1819), nemandi Carolus Linnaeus, ákvað að fléttur er sjálfstæður hópur, og birt ritgerð sína «Methodus qua omnes detectos lichenes ad genera redigere tentavit».

Tengt efni 
 Flokkunarkerfi lífvera
Listi yfir berfrævinga á Íslandi

Þessi listi yfir alla villta berfrævinga á Íslandi samanstendur af 11 tegundum sem sést hafa við landið.

Berfrævingar á Íslandi tilheyra fylkingu barrtrjáa og innihalda aðeins tvær ættir (furuætt og einisætt). Þeir eru sígrænir og þeim svipar nokkuð til barrtrjáa í öðrum svæðum Norðvestur-Evrópu. 

Eina upprunalega barrtréð eftir síðustu ísöld á Íslandi er einir sem, ólíkt flestum öðrum barrtrjám, myndar ekki alvöru köngla. Ýmsar tegundir hafa verið reyndar í skógrækt.

Pinaceae — Furuætt

Cupressaceae — Einisætt

Tenglar 
 Plöntutal – Uppfærsla frá prentuðu útgáfunni 2008 í rauðu
 Íslenskt plöntutal – Blómplöntur og byrkningar
 Flóra Íslands

Sjá einnig 
 Plöntur á Íslandi
 Listi yfir blómplöntur á Íslandi
 Listi yfir byrkninga á Íslandi
 Listi yfir mosa á Íslandi
 Listi yfir þörunga á Íslandi
 Listi yfir fléttur á Íslandi
 Listi yfir sveppi Íslandi

 
Plöntur
Listi yfir byrkninga á Íslandi

Þessi er listi yfir alla villta byrkninga á Íslandi. Á Íslandi vaxa um 40 tegundir af byrkningum þar af um 25 tegundir burkna af 5 ættum (naðurtunguætt, vængburknaætt, mosaburknaætt, klettburknaætt, þríhyrnuburknaætt, köldugrasætt), 7 tegundir jafna af 3 ættum (jafnaætt, mosajafnaætt, álftalauksætt) og 7 tegundir elftinga af 1 ætt (elftingarætt).

Íslenskum byrkningum svipar nokkuð til byrkninga í öðrum svæðum Norður-Evrópu.

Lycopodiaceae — Jafnaætt

Selaginellaceae — Mosajafnaætt

Isoetaceae — Álftalauksætt

Equisetaceae — Elftingarætt

Ophioglossaceae — Naðurtunguætt

Pteridaceae — Vængburknaætt

Hymenophyllaceae — Mosaburknaætt

Aspleniaceae — Klettaburknaætt

Woodsiaceae — Liðfætluætt

Dryopteridaceae — Skjaldburknaætt

Thelypteridaceae — Þríhyrnuburknaætt

Polypodiaceae — Köldugrasætt

Tenglar 
 Plöntutal – Uppfærsla frá prentuðu útgáfunni 2008 í rauðu
 Íslenskt plöntutal – Blómplöntur og byrkningar
 Flóra Íslands

Sjá einnig 
 Plöntur á Íslandi
 Listi yfir blómplöntur á Íslandi
 Listi yfir berfrævinga á Íslandi
 Listi yfir mosa á Íslandi
 Listi yfir þörunga á Íslandi
 Listi yfir fléttur á Íslandi
 Listi yfir sveppi Íslandi

 
Plöntur
Naðurtunguætt

Naðurtunguætt (fræðiheiti:Ophioglossaceae) er ætt burkna. Þó benda sumar rannsóknir til meiri skyldleika við blómplöntur.

Hún er talin skyldust Psilotaceae og saman mynda þær ættbálkinn Ophioglossidae sem systurbálkur við aðra burkna.

Tilvísanir

Tenglar
C.Michael Hogan. 2010. Fern. Encyclopedia of Earth. National council for Science and the Environment. Washington, DC
Ophioglossaceae in Flora of North America (incl. Botrychiaceae)

Naðurtunguætt
Fræplöntur

Fræplöntur (eða fræjurtir; fræðiheiti Spermatophyta) eru stór flokkur háplantna sem innihalda blómplöntur og berfrævinga. Til fræplantna teljast fjölbreyttur plöntur sem eru með fræ — frjóvgað, ummyndað egg með þroskuðu kími, sá hluti plantna sem verður að nýrri plöntu. 

Fræ berfrævinga hefur ekki utan um sig annan hjúp en frækápuna (fræskurnina) og sitja fræin ber á fræblöðum móðurplöntunnar. Fræ blómplantna eru hluti af aldini sem er ummyndað eggleg frævu sem geymir þroskuð fræ. Blómplantnafræ samanstendur af þremur hlutum: kími, fræhvítu og fræskurni. 

Fræplöntum telur um 282.000 tegundir og má skipta í fimm nútímar skiptingar og eina útdauðra skipting sem eru í tvo flokka: 
 Berfrævingar (öðru nafni barrtré), mynda ber og óvarin fræ á milli hreisturkenndra blaða í könglum. Í þeim eru fræin nakin eða „ber“ á milli hreisturskenndra blaða í svo kölluðum könglum. 
 Blómplöntur (öðru nafni dulfrævingar), mynda blóm og þroska sumar aldin. Í þeim eru fræin umlukt fræblöðum í blóminu og sjást því ekki, þau eru „dulin“ í frævunni.

Á Íslandi eru nú skráðar um 500 tegundir villtra fræplantna.  Þá eru byrkningar ekki meðtaldir (þeir eru ekki fræplöntur), og ekki ræktaðar plöntur. Slæðingar sem berast hingað öðru hverju en hafa ekki náð að nema land varanlega, eru heldur ekki taldir með.

Tengt efni 
 Fræ
 Plöntur
 Berfrævingar
 Dulfrævingar

Tilvísanir
Mosaburknaætt

Mosaburknar (fræðiheiti: Hymenophyllaceae) er ætt með tvemur til níu ættkvíslum (fer eftir flokkunarkerfi) og um 650 þekktum tegundum af burknum, með heimsútbreiðslu, en yfirleitt bundnir við rakan jarðveg eða þar sem úði frá fossum eða uppsprettum hedur plöntunum rökum. Nýlegir steingerfingafundir sýna að burknar af deildinni Hymenophyllaceae hafa verið til síðan að minnsta kosti seinni hluta Trías. Ein tegund þekkist frá Íslandi: mosaburkni.

Flokkun
Í flokkun eftir sameindaerfðafræði hjá Smith et al. in 2006, the Hymenophyllales, sem gefur staka ætt Hymenophyllaceae, var sett í bálkinn Polypodiopsida.

Ættkvíslir og undirættkvíslir samkvæmt kerfi Ebihara et al. eru:

"Hymenophylloid" clade: (Hymenophylloideae í PPG I)
Hymenophyllum Sm. 1793 – about 250 tegundir
subg. Hymenophyllum – um 100 tegundir
subg. Sphaerocionium (C.Presl) C.Chr. 1934 – um 70 tegundir
subg. Mecodium C.Presl ex Copel. 1937 – meir en 35 tegundir
subg. Globosa (Prantl) Ebihara & K.Iwats. 2006 – um 25 tegundir
subg. Pleuromanes (C.Presl) Ebihara & K.Iwats. 2006 – 5 tegundir
subg. Myrmecostylum (C.Presl) Ebihara & K. Iwats. 2006 – að minnsta kosti 8 tegundir
subg. Hymenoglossum (C.Presl) R.M.Tryon & A.F.Tryon 1981 – að minnsta kosti 3 tegundir
subg. Fuciformia Ebihara & K.Iwats. 2006 – 2 tegundir
subg. Diploöphyllum (Bosch) Ebihara & K.Iwats. 2006 – 1 tegund
subg. Cardiomanes (C. Presl) Ebihara & K.Iwats. 2006 – 1 tegund
"Trichomanoid" clade: (Trichomanoideae í PPG I) (yfirleitt allar settar í ættkvíslina Trichomanes með um 400 tegundir) 
Didymoglossum Desv. 1827 – meir en 30 tegundir
subg. Didymoglossum – meir en 20 tegundir
subg. Microgonium (C.Presl) Ebihara & K.Iwats. 2006 – meir en 10 tegundir
Crepidomanes (C.Presl) C.Presl 1849 – meir en 30 tegundir
subg. Crepidomanes
subg. Nesopteris (Copel.) Ebihara & K.Iwats. 2006
Polyphlebium Copel. 1938 – um 15 tegundir
Vandenboschia Copel. 1938 – meir en 15 tegundir
subg. Vandenboschia – meir en 15 tegundir
subg. Lacosteopsis (Prantl) Ebihara & K.Iwats. 2006 – að minnsta kosti 2 tegundir
Abrodictyum C.Presl 1843 – um 25 tegundir
subg. Abrodictyum – um 15 tegundir
subg. Pachychaetum (C.Presl) Ebihara & K.Iwats. 2006 – meir en 10 tegundir
Trichomanes L. 1753 – meir en 60 tegundir
subg. Trichomanes – meir en 30 tegundir
subg. Feea (Bory) Hook. 1844 – meir en 5 tegundir
subg. Davalliopsis (Bosch) Ebihara & K.Iwats. 2006 – að minnsta kosti 1 tegund
subg. Lacostea (Bosch) C. Chr. 1906 – meir en 4 tegundir
Cephalomanes C.Presl 1843 – um 4 tegundir
Callistopteris Copel. 1938 – um 5 tegundir

Tilvísanir

Tenglar
USDA Plants Profile: Distribution in U.S.A. 
E.B.Copeland. 1947. Genera Filicum. Waltham.
C.Michael Hogan. 2010. Fern. Encyclopedia of Earth. eds. Saikat Basu and C.Cleveland. National Council for Science and the Environment. Washington DC.
H.A.Hyde, A.E.Wade, & S.G.Harrison. 1978. Welsh Ferns. National Museum of Wales. .

Mosaburknaætt
Burknar
Fræburknar

Fræburknar (fræðiheiti: Pteridospermatophyta) eru útdauðandi grein frumstæðra háplantna. Burknanafngiftin er komin til af því að blöð þeirra voru stór og margskipt og líktust blöðum burkna, en þeir mynduðu fræ. Elstu fræburknar sem fundist hafa eru frá seinni hluta devontímabils. Þessar fyrstu fræplöntur dóu út í lok krítartímabils en áttu sitt blómaskeið á síðari hluta kolatímabilsins.

Tengt efni 
 Fræ
 Plöntur
 Fræplöntur

Tilvísanir
Klettaburknaætt

Klettaburknaætt (fræðiheiti: Aspleniaceae) er ættkvísl burkna í bálknum Polypodiales eða eftir sumum flokkunum sem eina ættin í bálknum Aspleniales.

Í Aspleniaceae eru tvær ættkvíslir:
Asplenium L. 1753
Hymenasplenium Hayata 1927

Tilvísanir

Viðbótarlesning 
Germplasm Resources Information Network: Aspleniaceae

See photos of Aspleniaceae 

Burknar
Selhurst Park

Selhurst Park er knattspyrnuvöllur í suður-London; í hverfinu Croydon. Hann er heimavöllur Crystal Palace. 
Liðin Charlton Athletic og Wimbledon FC notuðu völlinn tímabundið. En völlurinn hefur met yfir fæsta áhorfendur í ensku úrvalsdeildinni eða 3.039 manns á Wimbledon gegn Everton árið 1993.

Völlurinn hýsti sumarólympíuleikana árið 1948.

Heimildir 
 

Ensk íþróttamannvirki
Liðfætluætt

Liðfætluætt (fræðiheiti: Woodsiaceae) er burknaætt í bálknum Polypodiales, í Polypodiopsida. Hún inniheldur þrjár ættkvíslir Cheilanthopsis, Hymenocystis, og Woodsia. Hinsvegar eru tvær fyrri ættkvíslirnar mjög svipaðar Woodsia og gætu verið lagðar undir hana síðar.

Samkvæmt öðrum heimildum eru ættkvíslirnar 16:
 Acystopteris Nakai: 
 Anisocampium C.Presl (Syn.: Kuniwatsukia Pichi Sermolli, Microchlaena Ching non Wight & Arnott): 
 Athyrium Roth)
 Cheilanthopsis Hieron.
 Cornopteris Nakai (Syn.: Neoathyrium Ching & Z.R.Wang)
 Cystopteris Bernh.
 Deparia Hook. & Grev. (Syn.: Athyriopsis Ching, Dictyodroma Ching, Dryoathyrium Ching, Lunathyrium Koidzumi, Parathyrium Holttum, Triblemma Ching)
 Diplaziopsis C.Chr.
 Diplazium Sw. (Syn.: Allantodia R.Br., Anisogonium C.Presl, Callipteris Bory, Monomelangium Hayata)
 Gymnocarpium Newman; (inkl. Currania Copel.)
 Hemidictyum C.Presl.
 Homalosorus Small ex Pic.Serm.
 Protowoodsia Ching
 Pseudocystopteris Ching.
 Rhachidosorus Ching
 Woodsia R.Br., (Syn.: Hymenocystis C.A.Mey.)

Tilvísanir 

Burknar
King Power Stadium

The King Power Stadium er knattspyrnuvöllur í Leicester á mið-Englandi og heimavöllur Leicester City.
Völlurinn opnaði árið 2002 og er nefndur eftir versluninni King Power sem eigendur félagsins eiga.
Árið 2018 lést eigandi vallarins Vichai Srivaddhanaprabha í þyrluslysi við leikvanginn þegar þyrlan tók á loft.

Heimildir 

 
Ensk íþróttamannvirki
Molineux Stadium

Molineux Stadium er knattspyrnuvöllur í Wolverhampton í mið-Englandi. Hann er heimavöllur Wolverhampton Wanderers. Völlurinn var byggður árið 1889 sem gerir hann elsta völl landsins.

Heimildir 
 

Ensk íþróttamannvirki